Visvalža iela (Rīga)
Šis raksts ir par ielu Rīgā. Par citām jēdziena Visvalža iela nozīmēm skatīt nozīmju atdalīšanas lapu. Visvalža iela ir Rīgas iela Latgales priekšpilsētas Avotu apkaimē. Visvalža iela sākas pie Ernesta Birznieka-Upīša ielas krustojuma un beidzas krustojumā ar Satekles ielu. Ielas kopējais garums ir 258 metri, tā visā garumā klāta ar asfaltbetona segumu. Visvalža ielā atrodas Latvijas Universitātes Humanitāro zinātņu fakultāte, Rīgas Ukraiņu vidusskola un Rīgas 15. vidusskola.